ترامپ بیلن کلینتون تلویزیون ده بحث قیلیب اوتدیلر
امریکا قوشمه ایالتلریده 8 نچی نومبر تاریخیده بولیب اوته دیگن سیلاودن آلدین دموکراتلرنینگ کاندیدی هیلری کلینتون بیلن جمهوریتچیلرنینگ کاندیدی دونالد ترامپ آره سیده ایکینچی بار جانلی یایینده بحث بولیب اوتدی.
تارتیشوو دن آلدین هیلری کلینتون بیلن دونالد ترامپ نینگ قول بیمه گن لیکلری آره لریده گی بحران نی اشاره قیلماقده ایدی. بیراق ایککی کاندید مناظره نینگ آرتیدن بیر-بیرلریگه قول بیریب جدا بولدیلر.
مذکور تارتیشووده ایسکی بیر تصویری ویدیوده خاتین-قیزلرگه قره ته حقارت آمیز سوزلر ایتگن دونالد ترامپ جانلی یایین آرقه لی برچه عیاللردن عذر سوره دی.
کلینتون، ترامپ نینگ خاتین-قیزلر، مسلمانلر و ایریم گروه گه قره ته حقارت قیلیب، تبعیض قیلگن لیگینی و اونینگ دولت باشلیغی اوچون مناسب کورمه گن لیگینی افاده ایتدی.
مینیه سوته ایالتیده گی واشنگتن عالی بیلیم یورتیده آلیب باریله یاتگن نشرات صالونیده تعقیب ایتیب تورگن مسلمان بیرعیال کاندیدلرگه اسلام دشمن لیگی بیلن علاقه لی فکرلرینی سوره دی.
ترامپ؛
اسلام دشمن لیگی بویوک بیر معما بولیب تورگن. مسلمانلر رادیکال افراطی اسلامچیلرنی خبر بیریش لری کیره ک، دیدی.
کلینتون ایسه "مسلمانلر بیزنینگ کوزیمیز، قولاقلریمیز کبی ایچیمیزده اورین آلیش لری کیره ک، دیدی.
کلینتون سوریه ده یوز بیریب تورگن حادثه لرنی هولوکوست (قتل عام) اوله راق اته دی و بوجایده پروازنی منع قیلگن منطقه ایجاد ایتیش فکریگه قوشیلگن لیگینی بیان ایتدی.
ترامپ بوگون سوریه دیگن بیر جای یوق، او جای اوباما و کلینتون سایه سیده روسیه و ایران بولیب قالگن دیب ایتدی.
CNN International تامانیدن آلیب باریلگن تیکشیرووگه کوره ایککی هفته آلدین بولیب اوتگن تارتیشوونی کلینتون موفقیت لیک بیلن الیب بارگن بیراق تناون کون بولیب اوتگن مناظره اوچون CNN/ORC تیکشیروویگه اورین آلگنلر کلینتونگه 57 فایز، دونالد ترامپ گه  34 فایز رای بیرگنلر.
CNN تامانیدن آلیب باریلگن ایلک مناظره تیکشیروویگه قتنشگنلر 62 فایز کلینتونگه رای بیرگن ایدیلر. بو نتیجه گه کوره دموکرات کاندیدی نینگ 2 هفته جریانیده 5 نمره قولدن بیرگن لیگی کوریلماقده.
امریکا قوشمه ایالتلری نینگ مطبوعاتیده بولگن تبصره لرده جمهوریتچی ترامپ نینگ ایلک تارتیشووگه کوره یخشی راق بحث قیلگن لیگی ایتیلماقده.
اککی رقیب نینگ سونگی تارتیشووی 19 نچی اکتوبر تاریخیده نیوادا عالی بیلیم یورتیده بولیب اوته دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
